《大暑不可逃偶携数友过湖上因咏》
宋代·李之仪

百年观不足，一日乐有馀。况兹夏日长，而与君子俱。

号呶谢呼笑，谈论皆诗书。门外方烁石，坐上如冰壶。

仰怀冥冥鸿，俯愧戢戢鱼。我老百不堪，嗜好终蒲菹。

殷勤相得心，黄昏尚踌躇。追随自此始，莫厌频招呼。

何必得美酒，然后可将须。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。